गुरुग्राम में मेट्रो से पहुंचा घर; कार, लैपटॉप, मोबाइल और 18,000 कैश हुआ चोरी, केस दर्ज
Delhi Man alcohol case in Gurugram lost his car to unknown person; गुरुग्राम में 9 जून को दिल्ली के रहने वाले एक व्यक्ति ने अपनी कार में बैठकर अजनबी के साथ खूब शराब पी। नशे में धुत होकर वो यह भूल गया कि वो अपनी कार में बैठकर शराब पी रहा था।
गुरुग्राम में 9 जून को दिल्ली के रहने वाले एक व्यक्ति ने अपनी कार में बैठकर अजनबी के साथ खूब शराब पी। नशे में धुत होकर वो यह भूल गया कि वो अपनी कार में बैठकर शराब पी रहा था। अजनबी के कहने पर वो कार से उतर गया और ऑटो और मेट्रो की मदद से घर पहुंचा।
अगले दिन जब उसका नशा उतरा तो याद आया कि कार, लैपटॉप, मोबाइल और 18,000 कैश चोरी हो गए हैं। इसके बाद उसने थाने पहुंचकर अजनबी के खिलाफ शिकायत दर्ज कराई। पुलिस अब CCTV की मदद से अजनबी व्यक्ति की तलाश कर रही है।
पूरा मामला पढ़िए…
2 हजार की शराब के लिए 20 हजार रुपए किए ट्रांसफर
टाइम्स ऑफ इंडिया की रिपोर्ट के मुताबिक, ग्रेटर कैलाश- II में रहने वाला 30 साल का अमित प्रकाश गुरुग्राम में एक फर्म में काम करता है। 9 जून यानी शुक्रवार को काम खत्म करके उसने शराब पी थी। इसके बाद और शराब पीने के लिए वो एक वाइन शॉप में गया था।
वाइन शॉप से उसने 2 हजार रुपए की शराब की बोतल खरीदी थी। लेकिन नशे में होने के कारण उसने 2 हजार की जगह 20 हजार रुपए ट्रांसफर कर दिए थे। हालांकि, वाइन शॉप के मालिक ने उसे 18 हजार रुपए कैश में वापस कर दिए। इसके बाद वो अपनी कार में बैठकर शराब पीने लगा।
अजनबी व्यक्ति गाड़ी के पास पहुंचा और शराब की मांग की
इतने में उसकी गाड़ी के पास एक अजनबी व्यक्ति पहुंच गया। उसने शराब की मांग की। इसके बाद उसने उसे कार में बैठा लिया और दोनों शराब पीने लगे। शराब पीते-पीते दोनों सुभाष चौक आ गए। इसके बाद अजनबी व्यक्ति ने उससे कार से उतरने के लिए कहा।
नशे में धुत अमित अपनी ही कार से उतर गया और ऑटो से हुडा सिटी सेंटर मेट्रो स्टेशन पहुंचा। इसके बाद वो मेट्रो से घर चला गया। अगले दिन यानी 10 जून की सुबह जब उसे होश आया तो पता चला कि उसकी कार और अन्य सामान चोरी हो गए हैं। उसने तुरंत थाने पहुंचकर पूरे मामले की जानकारी पुलिस को दी। मामले में FIR दर्ज कर ली गई है। जांच जारी है।
यह खबर भी पढ़ सकते हैं...
छत्तीसगढ़ में शराब के नशे में धुत होकर कर्मचारी ने किया हंगामा, नोटिस जारी 
छत्तीसगढ़ के जशपुर जिले के जल संसाधन विभाग के एक कर्मचारी ने नशे में धुत होकर कार्यालय में जमकर हंगामा किया, जिसका वीडियो सोशल मीडिया में जमकर वायरल हो रहा है। बताया जा रहा है कि कर्मचारी विभाग में डाटा एंट्री ऑपरेटर के पद पर तैनात है। पूरी खबर पढ़ें...​​​​​​